A Bizottság 905/2004/EK rendelete
(2004. április 29.)
a 2002. január 1-jétől 2004. december 31-ig terjedő időszakra vonatkozóan általános preferenciális rendszer alkalmazásáról szóló 2501/2001 tanácsi rendelet mellékleteinek módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a 2002. január 1-jétől 2004. december 31-ig terjedő időszakra vonatkozóan általános preferenciális rendszer alkalmazásáról szóló, 2001. december 10-i 2501/2001/EK tanácsi rendeletre [1] és különösen annak 35. cikkére,
mivel:
(1) A 2501/2001/EK rendelet 35. cikke megállapítja a rendelet mellékleteinek frissítésére szolgáló eljárást, a Kombinált Nómenklatúra módosításainak figyelembevétele érdekében.
(2) A vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2003. szeptember 11-i 1789/2003/EK bizottsági rendelet [2] tartalmaz olyan adatokat, amelyek érintik a 2501/2001/EK rendelet III. és IV. mellékletében szereplő jegyzékeket. Az említett rendelet 2004. január 1-jén lépett hatályba.
(3) A 2501/2001/EK rendelet III. és IV. mellékletében szereplő jegyzékeket ezért ennek megfelelően módosítani kell, 2004. január 1-jétől kezdődő hatállyal.
(4) Az e rendeletben előírt intézkedések összhangban vannak az általános preferenciák bizottságának véleményével,
ELFOGADTA EZT A RENDELETET:
1. cikk
A 2501/2001/EK rendelet III. és IV. melléklete az e rendelet mellékletében meghatározottak szerint módosul.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2004. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. április 29-én.